সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন এডি ডসন। ৪ ফেব্রুয়ারি, ১৯২৮ তারিখে ডারবানে স্বাগতিক দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। ২১ ফেব্রুয়ারি, ১৯৩০ তারিখে অকল্যান্ডে স্বাগতিক নিউজিল্যান্ডের বিপক্ষে সর্বশেষ টেস্টে অংশ নেন তিনি। কাউন্টি ক্রিকেটে সফলতা পেলেও টেস্ট ক্রিকেটে তা হতে দেখা যায়নি।

১৯২৭-২৮ মৌসুমে এমসিসি দলের সাথে দক্ষিণ আফ্রিকা গমন করেন। ডারবানের অভিষেক খেলায় মাত্র ১৪ ও ৯ রান তুলেন। ১৯২৯-৩০ মৌসুমের নিউজিল্যান্ড সফরেও এর ধারাবাহিকতা ছিল। অংশগ্রহণকৃত সাত ইনিংসের অধিকাংশ খেলাতেই তিনি ব্যর্থ ছিলেন। তাসত্ত্বেও, ওয়েলিংটন টেস্টে ৪৪ ও অকল্যান্ডে ৫৫ রান তুলেছিলেন। উভয়ক্ষেত্রেই টেড বোলির সাথে ইনিংসে ব্যাটিং উদ্বোধনে নেমেছিলেন তিনি ও ৫৫ রান তুলেন।

আকর্ষণীয় স্ট্রোকের ফুলঝুড়ি ছোটাতেন। ব্যাটিংশৈলীতে সুন্দর কারুকাজের অধিকার প্রয়োগ করেছিলেন তিনি। ফিল্ডিংয়েও দক্ষতার পরিচয় দেন। অফ সাইডে অবস্থান করতেন।

আন্তর্জাতিক ক্রিকেট
প্রথম-শ্রেণীর ক্রিকেট
ব্যক্তিগত জীবন
শৈশবকাল